system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Santiago de Chile.
assistant
Santiago (numele oficial în spaniolă), numit uneori Santiago de Chile este capitala statului Chile și cel mai mare oraș. Este situat în Valea Centrală a țării iar din punct de vedere administrativ face parte din Regiunea Metropolitană Santiago. Deși Santiago este capitala, Congresul Național își ține ședințele în Valparaíso.

Istorie 

Santiago a fost înființat de Pedro de Valdivia la 12 februarie 1541 sub numele Santiago de Nueva Extremadura. Ceremonia de înființare a fost ținută pe Dealul Huelén (redenumit apoi Cerro Santa Lucia. Valdivia a ales locația orașului datorită climatului moderat și ușurinței cu care putea fi apărat.

Primele clădiri au fost construite cu ajutorul indienilor Picunche. Orașul a fost ușor afectat în timpul "Războiului Chilian De Independență" (1810–18) în Bătălia de la Maipú, care a avut loc la sud-vest de oraș. Santiago a fost numit capitală în 1818.

În timpul primelor decenii ale secolului al XIX-lea, Santiago a rămas un oraș mic având puține clădiri cu excepția Palacio de La Moneda și a câtorva biserici. În 1880 extracția de fertilizator din nordul țării a adus prosperitate și a dus la dezvoltarea capitalei. Au fost construite puncte de referință importante în 1910, precum Biblioteca Națională și Muzeul de Arte.

În 1985 un cutremur a distrus anumite clădiri istorice din centrul orașului.

Clima 

Santiago are un climat blând: veri relativ calde și secetoase (din noiembrie până în martie) cu temperaturi atingând 30 grade Celsius; ierni (din iunie până în august) mai umede, cu temperaturi maxime de 12 grade Celsius, și minime de câteva grade peste zero. Media precipitațiilor este de 360 mm pe an.

Inversia termică (un fenomen meteorologic prin care un strat stabil de aer cald ține stratul de aer rece aproape de pământ) determină nivelurile înalte de smog și poluare a aerului să fie blocate în Valea Centrală în timpul iernii. Guvernul a încercat să reducă poluarea prin încurajarea industriilor grele sa se mute din vale dar această măsură a avut efecte limitate.

Râul Mapocho, care traversează orașul de la nord-est la sud-vest, tăind Valea Centrală, este contaminat de deversările industriale si rezidențiale nefiltrate si de minele de cupru din amonte (există câteva mine de cupru în Anzi, la est de Santiago). Guvernul a adoptat recent o lege care obligă industria și guvernele locale să proceseze toată apa reziduală până în 2006.

Poluarea fonică pe străzile principale este ridicată, în special datorită nivelului ridicat de zgomot generat de autobuzele diesel. Camioanele și autobuzele diesel sunt de asemenea contribuabili importanți la smogul din timpul iernii.

Oamenii 

Populația aglomerării urbane Santiago a crescut de la 1.33 milioane în 1950 la 2.84 milioane în 1970 și la 4.56 milioane în 1990.

Aglomerarea urbană Santiago cuprinde acum o populație de 6.90 milioane, urmând să atingă 7.05 milioane în 2010 și 7.12 milioane în 2015 conform estimărilor demografice.

Este unul dintre cele mai mari orașe din America de Sud, concentrând peste 40 la sută din populația țării. Guvernul a făcut eforturi intense în încurajarea locuitorilor să se stabilească și în afara orașului Santiago în vederea diminuării presiunii exercitate în prezent asupra infrastructurii orașului.

Economia 

Santiago este cel mai important centru industrial și financiar din Chile. Generează peste 45% din PIB-ul țării. De asemenea, orașul este, împreună cu Buenos Aires și cu São Paulo, unul dintre cele mai mari centre financiare din America de Sud. Anumite instituții internaționale precum ECLAC (Economic Commission for Latin America and the Caribbean) își au sediile în Santiago. Recent, datorită puternicii creșteri economice și stabilității economiei chiliene, multe companii multinaționale au optat pentru Santiago drept cartierul lor general în regiune.

Transport

Interurban 

Comunicațiile cu celelalte localități naționale și internaționale sunt realizate prin intermediul rețelei rutiere, feroviare și a Aeroportului Internațional Arturo Merino Benitez. Aeroportul, localizat în comuna Pudahuel, la 13 kilometri de centrul capitalei chiliene, a fost inaugurat în 1967. Asociația Latinoamericană de Transport Aerian la desemnat ca fiind cel mai bun din America Latină.

Conexiunea terestră cu celelalte localități e realizată prin intermediul transportului rutier și a căilor ferate. Patru autostrăzi preiau traficul interurban al orașului. Autostrada CH-5 face legătura cu nordul țării. Autostrada Pacificului, CH-68, una dintre cele mai aglomerate, realizează legătura cu Valparaiso. Autostrada Soarelui, CH-78, conectează orașul cu locațiile litoralului central Pacific, și San Antonio. Autostrada Los Libertadores (Eliberatorii), CH-57, interconectează mai multe localități precum San Felipe, Los Andes, cu Pasul Internațional Los Libertadores, punctul de trecere al hotarului cu Argentina.
Orașul beneficiază de serviciile a numeroase companii de transport auto. Unele companii prestează servicii de transport internațional, chiar până-n Brazilia.

Estación Central ("Gara Centrală"), oficial Estación Alameda, este principala gară în Chile, aparține companiei naționale de cale ferată, Empresa de los Ferrocarriles del Estado (EFE). Datorită reconstrucțiilor și reorganizării majore , în momentul de față, din Santiago de Chile,  se poate merge cu trenul în 2 direcții: spre Puerto Montt și spre Valparaiso(transport marfă). Din cauza particularității terenului, cât și altor factori economici, transportul feroviar este în declin.

Intraurban 

În Santiago sunt concentrate aproape 1 milion de vehicule, care constituie peste 37% din totalul parcului auto al țării. Pentru a face față unui asemeanea flux de mașini, orașul beneficiază de o rețea foarte extinsă de drumuri.
Orașul, e traversat de la sud-est la nord-est de bulevardul Libertador General Bernardo O'Higgins (cunoscut de asemenea ca Alameda), care la rându-i intersectat de numeroase străzi și bulevarde importante.

La începutul anilor 1990, încercându-se soluționarea transportului urban, cu ajutor guvernamental, s-a introdus sistemul de transport micros amarillas, bazat pe microbuze (identificate prin culoarea galbenă). Aceasta a dus la grave probleme, și a impus crearea unui nou sistem de transport numit Transantiago, pus în funcțiune pe 10 februarie 2007. Sistemul beneficiază de un mod de plată comun cu metroul, bazat pe cartele electronice.

Construcția metroului în Santiago de Chile a început în 1975, și e considerat ca fiind unul dintre cele mai eficiente și moderne din America Latină. Peste 2 milioane de pasageri îl utilizează zilnic. Pe celele 5 linii magistrale, sunt dispuse 89 stații, lungimea căii ferate subterane măsurând 84 km. Către anul 2010 sunt proiectate noi extensii în comunas (cartierele, sectoarele) Maipu și Las Condes, lungimea căii ferate subterane va ajunge la 105 km.

Alte moduri de transport urban sunt taxiurile (identificate prin culoare neagră și acoperiș galben) în număr de 25 mii, și taxiuri colective 11 mii, cele din urmă circulând pe un traseu unic, având o taxă unică.

Pentru a impulsiona utilizarea bicicletei, au fost amenajate piste speciale, însă numărul cicliștilor rămâne redus.

Diviziuni politice 

Orașul Santiago este cuprins în mai larga provincie Santiago, care este divizată în 32 de municipalități (comunas în spaniolă). Fiecare municipalitate este condusă de un primar ales de votanți la fiecare patru ani.

Viața culturală

Muzică 

Există două orchestre simfonice:

 Orquesta Filarmónica de Santiago, la Teatro Municipal
 Orquesta Sinfónica de Chile, dependentă de Universidad de Chile.

Orașul dispune și de numeroase cluburi de jazz, cel mai notabil fiind Club de Jazz în Ñuñoa.

Muzee 
 Museo Arqueológico de Santiago 
 Museo de Santiago Casa Colorada 
 Museo Catedral Metropolitana
 Museo Colonial San Francisco
 Museo Chileno de Arte Precolombino
 Museo Histórico Nacional
 Museo Nacional de Bellas Artes
 Museo de Arte Contemporáneo
 Museo Interactivo Mirador 
 Museo Artequín
 Museo de Ciencia y Tecnología
 Museo Ferroviario 
 Museo de la Solidaridad "Salvador Allende"
 Palacio Cousiño 
 La Chascona, Pablo Neruda's casă, acum muzeu

Universități 

Orașul are cea mai mare concentrare de instituții de învățământ superior din țară.

Tradiționale (publice):
 Pontificia Universidad Católica de Chile (PUC)
 Universidad de Chile (U, UCh)
 Universidad de Santiago de Chile (USACH)
 Universidad Metropolitana de Ciencias de la Educación (UMCE)
 Universidad Tecnológica Metropolitana (UTEM)

Non-tradiționale (private):
 Universidad Academia de Humanismo Cristiano
 Universidad Adolfo Ibáñez (UAI)
 Universidad Alberto Hurtado
 Universidad Bernardo O'Higgins
 Universidad Bolivariana
 Universidad Católica Raúl Silva Henríquez
 Universidad Central de Chile
 Universidad de Artes y Ciencias Sociales (ARCIS)
 Universidad de Artes, Ciencias y Comunicación (UNIACC)
 Universidad de Ciencias de la Informática
 Universidad de las Américas
 Universidad de Los Andes
 Universidad del Desarrollo
 Universidad del Pacífico
 Universidad Diego Portales
 Universidad Europea de Negocios
 Universidad Finis Terrae
 Universidad Gabriela Mistral
 Universidad Iberoamericana de Ciencias y Tecnología
 Universidad Internacional SEK
 Universidad La República
 Universidad Mariano Egaña
 Universidad Mayor
 Universidad Miguel de Cervantes
 Universidad Nacional Andrés Bello
 Universidad Santo Tomás
 Universidad Tecnológica Vicente Pérez Rosales

Recreație 

Santiago este un oraș dens, cu doar 2.5 m² de spațiu verde pe locuitor, mai puțin de o treime față de recomandările internaționale.

Principalele parcuri din oraș sunt:

 Dealul San Cristóbal, care cuprinde grădina zoologică Parcul Metropolitan Santiago
 Parcul O'Higgins
 Parcul Forestal, parc situat în centru, lângă râul Mapocho
 Cerro Santa Lucía

Stațiunile de schi moderne sunt la o oră distanță de oraș, spre est:
 Farellones 
 Valle Nevado
 La Parva
 Portillo este la trei ore distanță.

Una dintre cele mai importante zone viticole ale țării este situată lângă Valea Maipo și cuprinde o serie de firme specializate în producția de vin importante precum:
 Concha y Toro 
 Santa Rita
 Santa Carolina
 Cousiño Macul 

Locații culturale de vizitat::

 Barrio Bellavista, cartier cultural și boem
 Gara Centrală, gară realizată de Gustave Eiffel
 Stadionul Víctor Jara
 Fostul Congres Național
 Plaza de Armas
 Palacio de La Moneda, palatul prezidențial

Principalele stadioane de fotbal:

 Stadionul Național
 Estadio David Arellano (Monumental)
 Estadio San Carlos de Apoquindo

Personalități 
 Cecilia Bolocco, actriță, moderatoare, fotomodel

Note

Legături externe 

 Imagini din satelit ale orașului (Google Maps)
 Imagini din Santiago
 Hartă interactivă a orașului Santiago

Orașe din Chile
Capitale din America de Sud